
РЕПУБЛИКА БЪЛГАРИЯ


Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на обект: „Фанти – Г”, с местонахождение в  гр. Видин, Южна Промишлена зона и оператор „Фанти – ГТ”АД на основание Заповед № РД-118/10.10.2013 г. на Директора на РИОСВ - Монтана
Извършената на 24.10.2013 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2013 г. План за контролна дейност.
От месец август 2013 г. правоприемник на фирма „Фанти – Г” ООД е фирма „Фанти – ГТ” АД, „Фанти – ГТ”АД, която е приела всички активи на фирмата. Представено актуално състояние от Търговския регистър. Фактическата ситуация е констатирана по време на проверката.

Комплексът  „Фанти – Г” гр. Видин, намиращ се на територията на Южна Проми-шлена зона, е със следните подобекти: бензиностанция, газстанция, автомивка, автосервиз, цех за регенериране на гуми, цех за конфекциониране на брезентови покривала, паркинг и ресторант с хотелска част. В момента на проверката бензиностанцията,  газстанцията и цеха за регенерация на гуми не работят. 
Като суровина в цеха за регенерация на гуми е използван разтвор на естествен каучук в петрол. За веществото е представен ИЛБ. В момента на проверката в обекта няма налични количества от него. В цеха за регенериране на гуми, каучуковите мленки се събират в бункер чрез аспирационна система, състояща се от циклон и ръкавни филтри. Всички газоходи и пречиствателни съоръжения са във видимо добро техническо състояние, без пробиви и разхерметизирания.

На бензиностанцията е изградена система за улавяне на парите при пълнене на резервоарите за съхранение на бензини от автоцистерни (етап 1), отговаряща на изискванията на приложение №4 към чл. 12, ал. 1 от Наредба №16/1999 г. за ограничаване на емисиите на летливи органични съединения при съхранение, товарене или разтоварване и превоз на бензини. Към момента на проверката бензиноколонките не са оборудвани със система, съответстваща на Етап II на улавянето на бензиновите пари при зареждане резервоарите на МПС.
Вода за питейно-битови и производствени нужди, както и за термоотопление и охлаждане през лятото се черпи от два броя тръбни кладенци. Смесеният поток отпадъчни води, формиран от дейността на комплекса, се зауства в река Дунав. При проверката не са представени разрешителни за водовземане и ползване на повърхностен воден обект с цел заустване. За пречистване на отпадъчните води от автомивката е изграден каломасло-уловител с обем 5 м3
На територията на комплекса се извършва само предварително съхраняване на отпадъци на мястото на образуване до предаването им на фирми за последващо третиране. Не е констатирано замърсяване със смесени битови отпадъци и разпилени отпадъци от опаковки на обекта. Генерираните опасни отпадъци се съхраняват разделно в метални варели, поставени в обособени складови помещения с трайна настилка. Неопасните отпадъци от излезли от употреба гуми се съхраняват на открита бетонирана площадка. Предаването на отпадъци се извършва въз основа на писмени договори с фирми притежаващи необходимите документи по ЗУО. Води отчетност на количествата генерирани отпадъци от дейността на фирма „Фанти – Г” ООД в отчетна книга, заведена по реда на отменената Наредба №9/2004 г. за реда и образците, по които се предаставя информация за дейности с отпадъците. Дадени предписания на управителя на  „Фанти – ГТ” АД за завеждане на отчетна книга по реда на влязлата в сила Наредба №2/2013 г. за реда и образците, по които се предоставя информация за дейностите по отпадъците, както и реда за водене на публичните регистри  и  определяне на отговорно лице за организация и безопасно управление опасните отпасдъци.

